**САҺЫЛ УОННА БАЛЫКСЫТ**

*Платон Ойуунускай*

Арай биирдэ биир балыксыт эрэйдээх баара-суоҕа биир балыгы бултаабыт. Салааскатыгар туора ууран, аа-дьуо баран испит. Ону саhыл обургу көрбүтэ. Иҥсэтэ батарбата, ымсыыран сыраана саккыраата. Тыаны эргийэ сүүрдэ. Суолга тахсан өлбүтэ буолан, тылын туора уобан сытта. Ону көрөн, балыксыт: - 0о, байанайым, 0о, дьолукам! Бэйэбэр - бэргэhэ, Оҕобор - олооччу, эмээх-   
симмэр - оҕуруолаах хаhыаччык, - диэн үөрэ түстэ. Саhылы ылан салааскатыгар уурда.

Балыксыт эрэйдээх баран иhэн, субу-субу: - 0о, байанайым, 0о, дьолукам! Бэйэбэр - бэргэhэ, оҕобор - олооччу, эмээхсиммэр - оҕуруолаах хаhыаччык, - диэмэхтээтэ.

Саhыл ону иhиттэ. Балыгы туора уопта. Салаасканы тилигир гына тэптэ, тыа диэки тэбиннэ. Балыксыт эрэйдээх соhуйан: - 0о, татат! - диэбитинэн олоро түстэ.